Ανακοίνωση για τα μέτρα αντιντάμπινγκ και τα αντισταθμιστικά μέτρα που εφαρμόζονται στις εισαγωγές ορισμένων προϊόντων του χάλυβα καταγωγής Βουλγαρίας, Νοτίου Αφρικής, Ομοσπονδιακής Δημοκρατίας της Γιουγκοσλαβίας, Ινδίας, Ταϊλάνδης, Ταϊβάν, Λαϊκής Δημοκρατίας της Κίνας και Ρουμανίας

(2002/C 206/06)

1. Ισχύοντα μέτρα αντιντάμπινγκ και αντισταθμιστικά μέτρα

Τα ακόλουθα προϊόντα χάλυβα υπόκεινται επί του παρόντος σε δασμούς αντιντάμπινγκ ή/και αντισταθμιστικούς δασμούς δυνάμει του κανονισμού (ΕΚ) αριθ. 384/96 του Συμβουλίου(1), όπως τροποποιήθηκε τελευταία από τον κανονισμό (ΕΚ) αριθ. 2238/2000(2), τον κανονισμό (ΕΚ) αριθ. 2026/97 του Συμβουλίου(3), την απόφαση αριθ. 2277/96/EΚΑΧ της Επιτροπής(4), όπως τροποποιήθηκε τελευταία από την απόφαση αριθ. 435/2001/EΚΑΧ(5), και την απόφαση αριθ. 1889/98/EΚΑΧ της Επιτροπής(6):

- ορισμένα πλατέα προϊόντα έλασης, από σίδηρο ή από όχι σε κράμα χάλυβες, με πλάτος 600 mm ή περισσότερο, που έχουν ελαθεί σε θερμή κατάσταση, μη επιστρωμένα με άλλο μέταλλο ή επενδυμένα, περιελιγμένα, που έχουν απλώς υποβληθεί σε θερμή έλαση (επί του παρόντος υπάγονται στους κωδικούς ΣΟ 7208 10 00, 7208 25 00, 7208 26 00, 7208 27 00, 7208 36 00, 7208 37 10, 7208 37 90, 7208 38 10, 7208 38 90, 7208 39 10, 7208 39 90 ), καταγωγής Βουλγαρίας, Νοτίου Αφρικής και Ομοσπονδιακής Δημοκρατίας της Γιουγκοσλαβίας(7) και Ινδίας(8)·

- ορισμένα πλατέα προϊόντα από όχι σε κράμα χάλυβες, μη επιστρωμένα με άλλο μέταλλο ούτε επενδυμένα, μη περιελιγμένα, που έχουν απλώς υποβληθεί σε θερμή έλαση, εκτός από αυτά που παρουσιάζουν ανάγλυφα διακοσμητικά σχέδια πλάτους 600 mm ή περισσότερο και πάχους που υπερβαίνει τα 10 mm, τα οποία επί του παρόντος υπάγονται στους κωδικούς ΣΟ ex 7208 51 30 (κωδικός Taric 7208 51 30 10 ), ex 7208 51 50 (Taric code 7208 51 50 10 ), ex 7208 51 91 (Taric code 7208 51 91 10 ), ex 7208 51 99 (Taric code 7208 51 99 10 ), ή πλάτους 2050 mm ή περισσότερο και πάχους 4,75 mm ή περισσότερο, που δεν υπερβαίνει όμως τα 10 mm, και τα οποία επί του παρόντος υπάγονται στον κωδικό ΣΟ ex 7208 52 91 (κωδικός Taric 7208 52 91 10 ), καταγωγής Ρουμανίας(9)·

- ορισμένα σύρματα από ανοξείδωτους χάλυβες με διάμετρο 1 χιλιοστομέτρου ή περισσότερο, που περιέχουν κατά βάρος 2,5 % ή περισσότερο νικέλιο, εκτός από τα σύρματα που περιέχουν κατά βάρος 28 % ή περισσότερο αλλά όχι περισσότερο από 31 % νικέλιο και 20 % ή περισσότερο αλλά όχι περισσότερο από 22 % χρώμιο, που επί του παρόντος υπάγονται στους κωδικούς ΣΟ ex 7223 00 19 (κωδικός Taric 7223 00 19 90 ), καταγωγής Ινδίας(10)·

- ορισμένα εξαρτήματα σωληνώσεων (εκτός από τα χυτά, τους συζευκτήρες και τους συζευκτήρες και βόλτες), από σίδηρο ή χάλυβα (μη συμπεριλαμβανομένου του ανοξείδωτου χάλυβα), με μέγιστη εξωτερική διάμετρο μη υπερβαίνουσα τα 609,6 mm, από αυτά που χρησιμοποιούνται για συγκόλληση κατά άκρων ή για άλλους σκοπούς, και τα οποία υπάγονται επί του παρόντος στους κωδικούς ΣΟ ex 7307 93 11 (κωδικός Taric 7307 93 11 91 ), ex 7307 93 19 (κωδικός Taric 7307 93 19 91 ), ex 7307 99 30 (κωδικός Taric 7307 99 30 92 ) και ex 7307 99 90 (κωδικός Taric 7307 99 90 92 ) καταγωγής Ταϊλάνδης, Λαϊκής Δημοκρατίας της Κίνας και Ταϊβάν(11).

2. Μέτρα διασφάλισης - αξιολόγηση συνδυασμού των μέτρων

Με τον κανονισμό (EΚ) αριθ. 560/2002, της 27ης Μαρτίου 2002(12), η Ευρωπαϊκή Επιτροπή επέβαλε προσωρινά μέτρα διασφάλισης κατά των εισαγωγών ορισμένων προϊόντων χάλυβα, συμπεριλαμβανομένων των προαναφερόμενων προϊόντων, με τη μορφή συμπληρωματικών δασμών που καταβάλλονται στις εισαγωγές που υπερβαίνουν τις σχετικές δασμολογικές ποσοστώσεις (εφεξής "ο συμπληρωματικός δασμός"). Η Επιτροπή ανέφερε, στην αιτιολογική σκέψη 69 του προαναφερόμενου κανονισμού, ότι ο συνδυασμός των διαφόρων μέτρων διασφάλισης και των μέτρων αντιντάμπινγκ ή/και αντισταθμιστικών μέτρων θα μπορούσε να οδηγήσει σε επίπεδο προστασίας υψηλότερο από το αναγκαίο.

Στην περίπτωση που εγκριθούν οριστικά μέτρα διασφάλισης, η Επιτροπή δύναται κατά συνέπεια να θεωρήσει αναγκαίο να προτείνει τροποποιήσεις στο επίπεδο αυτών των ισχυόντων δασμών αντιντάμπινγκ ή αντισταθμιστικών δασμών, δυνάμει της συνθήκης για την ίδρυση της Ευρωπαϊκής Κοινότητας και, ιδίως, του άρθρου 133, λαμβάνοντας υπόψη τον κανονισμό (EΚ) αριθ. 384/96 και τον κανονισμό (EΚ) αριθ. 2026/97. Ως προς τούτο, η Επιτροπή θεωρεί ότι είναι αναγκαίο να καλέσει όλα τα ενδιαφερόμενα μέρη να γνωστοποιήσουν τις απόψεις τους.

Υπενθυμίζεται ότι για κάθε υπό εξέταση προϊόν, αν δεν επιβληθούν οριστικά μέτρα διασφάλισης, επιστρέφεται κάθε συμπληρωματικός δασμός που καταβάλλεται για τις εισαγωγές του προϊόντος αυτού. Κατά συνέπεια, μόνο εφόσον επιβληθούν οριστικά μέτρα διασφάλισης θα καταστεί εμφανές σε ποια έκταση κάποιο από τα υπό εξέταση προϊόντα υφίσταται το συνδυασμένο αντίκτυπο των οριστικών μέτρων διασφάλισης και των μέτρων αντιντάμπινγκ ή/και αντισταθμιστικών μέτρων.

3. Διαδικασία και προθεσμίες

Η Επιτροπή, για να συγκεντρώσει τις απόψεις όλων των ενδιαφερόμενων μερών σχετικά με τα προαναφερόμενα, θα έρχεται σε επαφή με τον κοινοτικό κλάδο παραγωγής, με οργάνωση παραγωγών στην Κοινότητα, με τους εξαγωγείς/παραγωγούς στις εν λόγω χώρες, με ένωση εξαγωγέων/παραγωγών στις εν λόγω χώρες, με τους εισαγωγείς, και με οργάνωση εισαγωγέων που συνεργάστηκε κατά την έρευνα η οποία κατέληξε στην επιβολή των προαναφερόμενων μέτρων για την επιβολή δασμού αντιντάμπινγκ και αντισταθμιστικού δασμού, και με τις σχετικές αρχές των εν λόγω χωρών.

Καλούνται όλα τα ενδιαφερόμενα μέρη να γνωστοποιήσουν τις απόψεις τους, να υποβάλουν πληροφορίες και να προσκομίσουν αποδεικτικά στοιχεία εντός 40 ημερών από τη δημοσίευση της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων. Στα μέρη που αναγγέλλονται στην Επιτροπή εντός της προθεσμίας αυτής παραχωρείται περαιτέρω περίοδος κατά την οποία μπορούν να υποβάλλουν τις παρατηρήσεις σχετικά με κάθε πρόταση της Επιτροπής για την επιβολή οριστικών μέτρων διασφάλισης.

4. Γραπτές παρατηρήσεις και διεύθυνση

Οι σχετικές πληροφορίες ανακοινώνονται στην Επιτροπή. Όλες οι παρατηρήσεις και τα αιτήματα των ενδιαφερόμενων μερών υποβάλλονται γραπτώς (όχι σε ηλεκτρονική μορφή, εκτός εάν προβλέπεται διαφορετικά) και πρέπει να αναφέρεται το ονοματεπώνυμο, η διεύθυνση, η διεύθυνση ηλεκτρονικού ταχυδρομείου, ο αριθμός τηλεφώνου και φαξ, ή/και οι αριθμοί τέλεξ του ενδιαφερόμενου μέρους.

Η διεύθυνση αλληλογραφίας της Επιτροπής είναι: Ευρωπαϊκή Επιτροπή Γενική Διεύθυνση Εμπορίου

Directorate B

J-79 5/16 B - 1049 Brussels Φαξ (32-2) 295 65 05 Telex: COMEU B 21877.

(1) EE L 56 της 6.3.1996, σ. 1.

(2) EE L 257 της 11.10.2000, σ. 2.

(3) EE L 288 της 21.10.1997, σ. 1.

(4) EE L 308 της 29.11.1996, σ. 11. Σύμφωνα με το άρθρο 1 παράγραφος 1 του κανονισμού (ΕΚ) αριθ. 963/2002 του Συμβουλίου, όπως τροποποιήθηκε από τον κανονισμό (ΕΚ) αριθ. 1310/2002 (ΕΕ L 192 της 20.7.2002), τα μέτρα που θεσπίστηκαν με την απόφαση αριθ. 2277/96/ΕΚΑΧ παραμένουν σε ισχύ και υπόκεινται στην εξουσία του κανονισμού (ΕΚ) αριθ. 384/96.

(5) EE L 63 της 3.3.2001, σ. 14.

(6) EE L 245 της 4.9.1998, σ. 3. Σύμφωνα με το άρθρο 2 παράγραφος 1 του κανονισμού (ΕΚ) αριθ. 963/2002 του Συμβουλίου, όπως τροποποιήθηκε από τον κανονισμό (ΕΚ) αριθ. 1310/2002 (ΕΕ L 192 της 20.7.2002), τα μέτρα που θεσπίστηκαν με την απόφαση αριθ. 1889/98/ΕΚΑΧ παραμένουν σε ισχύ και υπόκεινται στην εξουσία του κανονισμού (ΕΚ) αριθ. 384/96.

(7) Απόφαση αριθ. 283/2000/EΚΑΧ της Επιτροπής της 4ης Φεβρουαρίου 2000 (EE L 31 της 5.2.2000, σ. 15), όπως τροποποιήθηκε τελευταία από την απόφαση αριθ. 841/2002/EKΑΧ (EE L 134 της 22.5.2002, σ. 11).

(8) Απόφαση αριθ. 283/2000/EΚΑΧ της Επιτροπής της 4ης Φεβρουαρίου 2000 (EE L 31 της 5.2.2000, σ. 15), όπως τροποποιήθηκε τελευταία από την απόφαση αριθ. 1043/2002/EKΑΧ (EE L 157 της 15.6.2002, σ. 45) και την απόφαση αριθ. 284/2000/EKΑΧ της Επιτροπής της 4ης Φεβρουαρίου 2000 (EE L 31 της 5.2.2000, σ. 44), όπως τροποποιήθηκε τελευταία από την απόφαση αριθ. 1043/2002/EKΑΧ (EE L 157 της 15.6.2002, σ. 45).

(9) Απόφαση αριθ. 1758/2000/EKΑΧ της Επιτροπής της 9ης Αυγούστου 2000 (EE L 202 της 10.8.2000, σ. 21), όπως τροποποιήθηκε τελευταία από την απόφαση αριθ. 979/2002/EKΑΧ (EE L 150 της 8.6.2002, σ. 36).

(10) Κανονισμός (EK) αριθ. 1599/1999 του Συμβουλίου της 12ης Ιουλίου 1999 (EE L 189 της 22.7.1999, σ. 1), όπως τροποποιήθηκε τελευταία απó τον κανονισμό (EK) αριθ. 164/2002 του Συμβουλίου της 28ης Ιανουαρίου 2002 (EE L 30 της 31.1.2002, σ. 9.) και τον κανονισμό (EK) αριθ. 1600/1999 του Συμβουλίου, της 12ης Ιουλίου 1999 (EE L 189 της 22.7.1999, σ. 19).

(11) Κανονισμός (EK) αριθ. 584/96 του Συμβουλίου (EE L 84 της 3.4.1996, σ. 1), όπως παρατάθηκε από τον κανονισμό (EK) αριθ. 763/2000 (EE L 94 της 14.4.2000, σ. 1), όπως τροποποιήθηκε από τον κανονισμό (EK) αριθ. 2314/2000 (EE L 267 της 20.10.2000, σ. 15) και όπως τροποποιήθηκε από τον κανονισμό (EK) αριθ. 1592/2000 (EE L 182 της 21.7.2000, σ. 1).

(12) EE L 85 της 28.3.2002, σ. 1, όπως τροποποιήθηκε από τον κανονισμό (ΕΚ) αριθ. 950/2002 της Επιτροπής της 3ης Ιουνίου 2002 (EE L 145 της 4.6.2002, σ. 12) και όπως τροποποιήθηκε τελευταία από τον κανονισμό (EK) αριθ. 1287/2002 της Επιτροπής (EE L 187 της 16.7.2002, σ. 25).